S-Bahn Schaffhausen

Uff dè Faarblaanwechsel im Dezembèr 2015 isch d **Schaffuuser S-Baan** voll in Bedryb gangè. Mit dè Schaffuuser S-Baan isch s Aagebot vom schinnègebundènè Öffentlichè Vokeer (ÖV) i dè Region Schaffuusè, wo johrzeentelang nu rudimentär vorhandè gsi isch (Relationè Schaffuusè-Bf. Neuhuusè mit Witterfüürig i s Zürcher Wyyland resp. Jeschtettemer Zipfel sowiè i s Reièt). D S-Baan bschtòt us èm Streggènnetz vo dè Schwizerischè Bundesbaanè (SBB) un dè Dütschè Baan (DB), woby dè Abschnitt Bhf. Ärzingè–Bf. Schaffuusè elegdrifizyrt un zuèsätzlichi Halteschtell ygrichtet worrè sin. 

## Gschichtè
Lancyrt worrè isch d Idee durch Pro Baan Schwiz im Infoforum 2 anno 2004) un Vorschtöss vo dè Kantonsrôtinnè Iren Eichèbärger un Martina Munz. Dè Kantonsrõt hèt s Boschtulat am 12.&nbsp;Juni 2006 mit 64 zuè 0 Stimmè eischtimmig akzeptyrt un a dè Regyrigsrõt übberwisè. Am 6.&nbsp;Juni 2011 hèt dè Kantonsrõt èn Raamèkredit vo 74,86 Millionè Schwizer Frankè bewilligèt un sich mit 51 zuè 0 Stimmè für dè Bau vo dè Schaffuuser S-Baan uusgschprochè. Am 25.&nbsp;Septembèr 2011 hèt s Stimmvolch vom Kanton Schaffuusè mit èm Jò-Aadeil vo 76 % dè Raamèkredit bewilligt. Alli 27 Pmaandè hèn sich für s S-Baan-Brojèkt ussgschprochè.

## Zyl
S Zyl vom Brojèkt S-Baan Schaffuusè isch es, d Hälfti vom Vokeerswachsdum vo dè nägschtè 20 Johr z übbernää un dõdemit au d Strõssè z entlaschtè. Um sèll Zyl z erreichè, hèt dè Kanton Schaffuusé folgendi Aagebot schaffè müèsè:
* Durchmesserlinniè durch dè Kanton Schaffuusè (dirèktèri Vobindigè), z.&nbsp;B. Ärzingè-Schaffuusè-Thayngè, un ooni brochenè Bedryb (Wechsel Disel-/Elegtro-Faarzüüg)
* Halbschtundètagt uff allnè Baanlinniè un Halteschtellè im Kanton
* Vyrtelschtundètagt zwǜschè dè Entwickligszentrè zuè dè Hauptvokeerszitè
* Neui Halteschtellè bi Entwicklungsschwerpungtgebièt. Neu: *Neuhuusè Rhyfall SBB*, *Beringè Beringerfäld DB*. Modernisyrt: *Baanhof Schaffuusè SBB/DB*, *Schaffhuusè Härblingè DB*, *Baanhof Thayngè DB*, *Baanhof Jeschtettè SBB*.
* Komfortvobesserig für d Passagyr durch bessers Rollmatriaal un è neus Informationssischteem

## Massnammé
Demit mò s Aagebot wiè blaant realisyrè hèt chönnè, hét s neui Infraschtruktur bruucht. Alli Brojäkt hèn bis Dezembér 2015 realisyrt wörrè chönnè:
* Strecken
** Elektrifizierung der Hochrheinbahn zwischen Erzingen und Schaffhausen (19 Kilometer, 35 Millionen Schweizer Franken)
* Stationè
** Uusbau vom Baanchnotè Schaffuusè mit zuèsätzlichem Perron (Gleis 6 ; 9,7 Millionè Schwizer Frankè)
** Uusbau vom Baanhofs Thayngè mit Unterfüürig un Perronlängènè vo 320 Meter (7,3 Millionè Schwizer Franké)
** Neui Halteschtell *Beringerfäld* (6,2 Millionè Schwizer Frankè) mit zwei Ussèperron un Wartehüsli
** Wendegleis z Jeschtettè (3,4 Millionè  Frankè)
** Neui Station *Neuhuusè Rhyfall* bim SIG-Areal (10,6 Millionè  Schwizer Frankè) resp. a dè rächtè Uferhaaldè vom Hochrhy uff Höchi Rhyfall
** Uffwärtung vo dè ''Station Härblingè'' (5,8 Millionè Schwizer Frankè)

## Voruusgangèni Infraschtrukturuusbautè
Zuèsätzlich hèt dè Kanton Schaffuusè i dè voraagangènè Johr schu voschiddèni Uusbaubrojèkt realisyrt, wo au uff d S-Baan Schaffuusè uusglait gsi sin.
* Uffhebbung Baanübbergang Beringè Ängi (2004)
* Uffhebbung Baanübbergang Zollstrõss Neuhuusè (2007 bis 2009)
* Doppelschpuruusbau vo dè DB-Streggi Ärzingè–Schaffuusè (19 Kilometer, 53 Millionè Euro, isch vollschtändig vo dè Dütschè Baan finanzyrt worrè)
* Baan- un Buskonzèpt Chläggi: Uffhebbung vo dè niveauglychè Baanübbergäng Nüüchilch un Wilchingè, Uffwärtung vo dè Baanhööf, Gschwindigkeit uff 160&nbsp;km/h uè setzè (2010 bis 2012, 34&nbsp;Millionè Schwizer Frankè)
* Doppelschpuruusbau Jeschtettè un Uffwärtung vo dè dörtigè Station (HGV-Aaschluss)

## Köschtè
A dè Gsamtköschtè vo 74,86 Millionè Schwizer Frankè hèt sich dè Bund im Raamé vom Agglomerationsbrogramm mit 15,32&nbsp;Millionè Schwizer Frankè bedeiligt, dè Kanton hét 45,85&nbsp;Millionè Schwizer Frankè übbernõ un d Gmeindè hèn sich mit 13,69&nbsp;Millionè Schwizer Frankè bedeiligè.

## Weblingg
* SBB: Schaffuuser S-Baan
* SBB Dütschland GmbH: Schaffuuser S-Baan
* Kanton Schaffuusè: S-Baan Schaffuusè
* Abnaamèfaart nōch dè Elegtrifizyrung Hochrhybaan, Abschnitt Schaffuusè-Ärzingè, im Johr 2013

## Einzelnõchwys